Espai Dona llança en el mes de febrer un taller gratuït sobre relacions sanes
2025-07-24

Destapar la cara fosca del mite de l’amor romàntic incidint en la importància de conrear, en primer lloc, una bona relació de la dona amb si mateixa, per a poder mantenir relacions saludables amb les persones que li envolten. Aquest és l’objectiu de la nova activitat que Espai Dona, el servei integral d’atenció a la dona de l’Ajuntament de Burjassot, dirigit per la regidora Lluna Àrias, desenvoluparà en el mes de febrer.

Es tracta del taller gratuït “Relacions sanes” que s’impartirà els dies 14 i 15 de febrer en la Casa de Cultura de Burjassot en horari de 19 a 21 hores. Al mateix, poden apuntar-se totes les persones que així ho desitgen ja que no hi ha límit d’edat. Per a açò, poden enviar un correu electrònic a serveidinamitzacio@ayto-burjassot.es o bé telefonar al 96 390 67 18. Així mateix, també poden enviar un missatge al Facebook Isabel Villena (Espai Dona), indicant les dades personals i l’edat. Les persones apuntades podran participar en les dues sessions o només en una, com elles preferisquen. Les inscripcions han de realitzar-se, pels mitjans assenyalats, abans del 13 de febrer.

En el taller es donaran les claus per a aprendre a escollir a la parella correcta i conrear una relació igualitària i de creixement.